open-index/open-wikipedia-markdown huggingface dataset:
ToCyrillic

**ToCyrillic** sī 1 thò hō͘ Mozilla Firefox kap Thunderbird ēng ê khong-chhiong thò-kiāⁿ (extension), ū choán-e̍k (transliteration) kap khí-poâⁿ tùi-èng (keyboard mapping) ê kong-lêng, khai-hoat-chiá sī Alex Benenson. Ē-tit-thang ná phah ná choán chò kok chióng bûn-jī; mā ē-tit seng phah hó chiah chò 1 khùn choán-e̍k (ia̍h hoán-choán-e̍k). Pún-té ê siat-kè sī beh su-ji̍p Cyrillic jī-bó, āu--lâi pìⁿ-chiâⁿ thong-iōng ê su-ji̍p-hoat, ē-tit su-ji̍p chē chē khoán bûn-jī. Hiān-chú-sî chi-oān ê bûn-jī pau-hâm Bulgarian, Cherokee, Georgian, Macedonian, Lō͘-se-a-gí, Serbian, Ukrainian, POJ, tang-sai.

Tùi POJ ê chi-oān sī Henry H. Tân-Tēⁿ siat-kè--ê.

## Pán-pún
* 2006/12/12 hoat-hêng **ToCyrillic 0.5.10**, chi-oān Firefox 1.5 - 3.0a2 kap Thunderbird 1.5 - 2.0b1 í-siōng ê pán-pún.

## Iu-tiám
Bē hō͘ ngē-thé ia̍h chok-gia̍p hē-thóng pa̍k-sí, nā ē-tit cháu Firefox tō ē-tit ēng ToCyrillic lâi su-ji̍p. Liān Windows 98 mā ē-tit thàu-koè Firefox kap ToCyrillic lâi su-ji̍p hû-ha̍p Thong-iōng-bé ê POJ. Sin ê hē-thóng, chhiūⁿ ubuntu 6.10, an ToCyrillic liáu-āu, tō sûi ē-tàng phah POJ.

## Chām-goā liân-kiat
* ToCyrillic
* 用 ToCyrillic tī Firefox 輸入白話字 
* 咱來用Firefox寫有台語調號ê e-mail
Mac OS

**Mac OS** sī **Mac**intosh **O**perating **S**ystem (Macintosh chok-gia̍p hē-thóng) ê kán-siá. Mac OS sī Apple tiān-náu kong-si chù-chheh ê chi̍t-khoán iōng tô͘-hêng ê iōng-chiá kài-bīn ê chok-gia̍p hē-thóng. Chú-iàu iōng tī Macintosh chit-soàⁿ ê tiān-náu. Chin-choē lâng siong-sìn sī Mac OS hō͘ tô͘-hêng ê iōng-chiá kài-bin lú-lâi-lú liû-hêng. Siōng thâu-khí-seng i sī phoè-ha̍p siōng-chá ê Macintosh 128K.
FreeBSD

**FreeBSD** sī 1 chióng sêng Unix (Unix-like) ê chū-iû chok-gia̍p hē-thóng (OS), hoat-chó͘ sī AT&T UNIX kap tùi hit iân thn̂g ê Berkeley Software Distribution (BSD) hun-ki hām āu--lâi seⁿ ê 386BSD, 4.4BSD hē-thóng.  FreeBSD ē-tit tiàm Intel x86 ka-cho̍k (IA-32) ngē-thé hē-thóng téng-koân cháu, mā ē-tàng phoè-ha̍p DEC Alpha, Sun UltraSPARC, IA-64, AMD64, PowerPC, NEC PC-98 téng-téng ê (architecture). 

It-poaⁿ jīn-ûi FreeBSD put-chí-á ún-tēng kiam ióng-kiāⁿ (robust), chò server ki-khì tiāⁿ-tiāⁿ ū hoat-tō͘ kú-kú bián têng khui-ki mā bē têng-tâⁿ.

* FreeBSD
* FreeBSD ports
*Localization 
*FreeBSD 8
Internet

**Internet** (""; **bāng-lō͘**; **hō͘-liân-bāng**) sī hoān-ûi pau-hâm thong sè-kài ê kong-kiōng tiān-náu bāng-lō͘, i ê chu-liāu iōng piau-chún ê Internet Protocol (IP) choán-sàng. Internet thang kóng sī "chiòng bāng-lō͘ chi kan ê bāng-lō͘", pau-hâm kúi-nā-pah-bān ê khah sè-ê ê bāng-lō͘, ū khiā-ke--ê, ha̍k-su̍t-kài--ê, seng-lí-kài--ê, chèng-hú--ê téng-téng. Chit-ê toā bāng-lō͘ téng-bīn khǹg liáu kok-chióng chu-liāu kap ho̍k-bū, chhiūⁿ kóng tiān-chú-phe (email), chat, tóng-àn thoân-sàng (FTP), bāng-ia̍h téng-téng ê World Wide Web (WWW) bûn-kiāⁿ.

## Iōng-gí
"Internet" chit jī nā piáu-sī keng-kòe IP thoân-sàng thong-sè-kài ê hē-thóng ê sî-chūn, i sī chi̍t-ê choan-iú bêng-sû. Lēng-gōa "Internet" chit jī ū-sî hông kah "World Wide Web" lām chò-hóe sú-iōng, chóng-sī WWW giâm-keh ê ì-sù sī bāng-ia̍h ê hē-thóng, m̄-sī kui-ê Internet ê khoân-kéng.

Tī Hàn-bûn, Internet ū **Hō͘-liân-bāng** (互聯網), **Bāng-chè Bāng-lō͘** (網際網路) kap **In-te̍k-bāng** (因特網) téng kóng-hoat.

## Le̍k-sú
Internet ê khí-goân tāi-seng ē-tàng tui-jip kàu Bí-kok Kok-hông-pō͘ kià-hù ê chi̍t hāng kè-ōe. Goân-té ê lō͘-ēng sī beh chhōe chi̍t khoán nā tú tio̍h hu̍t-chú bú-khì kong-kek ê sî thang pó-chhî tiōng-iàu kun-sū tiān-náu khan-liân ê hong-sek. Hit-chūn in hoat-tián kā chu-liāu thiah chò chē hūn pau-kó (*packet*), keng-kòe chhōe-lō͘ (*routing*) nńg-thé thoân sàng ê ki-su̍t.

Tī 1970 nî-tāi chá-kî, chi̍t kóa sian-chìn gián-kiù ki-koan, pí-lūn Bolt Beranek and Newman, Stanford Gián-kiù-só͘ (*Stanford Research Institute*), Carnegie Mellon Tāi-ha̍k, kap Berkeley California Tāi-ha̍k téng hong-bīn, í-keng kap chèng-hú chhut-chîⁿ kiam koán-lí ê ARPANET sio-chiap. Āu--lâi chiām-chhù mā ū pí-lūn Kok-ka Kho-ha̍k Ki-kim-hōe (*National Science Foundation*) ê NSFnet téng kî-tha bāng-lō͘ khan chiap ARPANET. Hit-chūn chi̍t kóa èng-iōng, pí-lūn e-mail kap Usenet, kiam chi̍t kóa BBS, mā chhì-khek liáu bāng-lō͘ ê khok-tiong.

Tī 1980 nî-tāi ê sî, koh ū chi̍t khoán tē-hng kò-sī-pâi teh hoat-tián, in it-poaⁿ sī keng-kòe FidoNet sio-chiap. Lēng-gōa mā ū chhan-chhiūⁿ CompuServe kap America On-line téng kong-si ê su-iú sòaⁿ-téng ho̍k-bū. Tong-sî chia ê bāng-lō͘, kap ARPANET ū pō͘-hūn ê sio-chiap, tè-bé hoat-tián chhut chi̍t-ê hō͘ ha̍k-su̍t-kài ê lâng ēng tī phó͘-thong lō͘-iōng ê NSFnet bāng-lō͘.

Te̍k-pia̍t chhì-khek Internet thoân ji̍p tāi-chiòng seng-oa̍h--ê, sī CERN cho͘-chit ê Tim Berners-Lee chú-chhî hoat-tián ê World Wide Web, he tāi-seng sī ēng beh tián-sī liân-kiat bûn-pún ê chi̍t hāng phiau-chún, kàu 1990 nî-tāi tiong-kî koh ka-chiūⁿ tián-sī tô͘-ōe kap to-mûi-thé ê kong-lêng. Tī 90 nî-tāi bóe, Internet í-keng sī chú-liû mûi-thé chi it.

## Chù-kái

## Chham-chiàu
Svalbard

**Svalbard** sī 1 cho͘ tiàm-tī Pak-ke̍k-iûⁿ ê kûn-tó, iok-liōng tī Lo̍k-ui kap Pak-ke̍k tiong-ng. Kî-tiong 3 ê tó ū toà lâng: Spitsbergen, Bjørnøya, Hopen. Siāng toā ê chū-lo̍k sī Longyearbyen.

Svalbard sī Lo̍k-ui Ông-kok teh koán-hat. Lo̍k-ui chèng-hú àn-sǹg khai 500 bān Bí-kim tiàm Spitsbergen ê soaⁿ-lāi khí 1 ê chéng-chí-khò͘ (seed bank), hō chò Svalbard Choân-kiû Chéng-chí-khò͘, lāi-bīn beh siu-chông 3-ek hūn chéng-chí kiàn-pún, bo̍k-tek sī beh khak-tēng sè-kài toā chai-lān hoat-seng liáu-āu, iáu ū chí thang chèng-choh http://news.bbc.co.uk/2/hi/science/nature/6335899.stm.

## Ki-pún chu-liāu
* Ūi-tì: 76–81° N 10–35° E
* Bīn-chek: 61,022 km²

## Gōa-pō· liân-kiat
* http://www.sysselmannen.svalbard.no/  (Eng-bûn, Lo̍k-ui-bûn)

Lūi-pia̍t:Lo̍k-ui
Lūi-pia̍t:Ná-ui
Lūi-pia̍t:Pak-ke̍k
Bô-chûn-chāi ê khiâ-sū

***Bô-chûn-chāi ê khiâ-sū*** (Italia-gú: *Il cavaliere inesistente*) sī Italo Calvino 1959 nî hoat-piáu ê siáu-soat (romanzo), khiā sǹg "ke-hē saⁿ-pō͘-khek" (trilogia araldica) ê tē 3 pō͘, lēng-goā 2 pō͘ sī 1952 nî ê "Pun tùi-pêng ê hù-koān-kong (Il visconte dimezzato) kap 1957 nî ê "Chhiū téng ê sin-sū" (Il barone rampante).
Vermont

**Vermont** sī Bí-kok ê chi̍t-ê chiu. Siú-hú sī Montpelier. Siāng toā ê siâⁿ-chhī sī Burlington.


Image:Burke from Lyndonville.jpg
Image:Burlington, Vermont.jpg
Image:Bartonsville Covered Bridge.jpg


*
Sian-jîn-chióng

**Sian-jîn-chióng** (**-chiúⁿ**/**-chháu**, **sian-pa-chiúⁿ**/**-chióng**, **hoé-hāng-chhì**) sī ha̍k-miâ hō Cactaceae ê to-bah si̍t-bu̍t (succulent plant), sù-siông chèng lâi khoàⁿ súi, m̄-koh ia̍h ū lâi chia̍h--ê.  Sian-jîn-chióng sī te̍k-sû, kî-khá ê si̍t-bu̍t, te̍k-pia̍t sek-èng hui-siông ta-sò, sio-lo̍h ê khoân-kéng.  In ū bô siâng-khoán ê kái-phó͘ kap seng-lí te̍k-teng pang-chān khêng chúi-hun.  Chhiūⁿ kóng in ê keng (stem) khok-tiong pìⁿ chò chheⁿ-sek ê to-bah (succulent) kiat-kò͘, lāi-bīn hâm oa̍h-miā/sêng-tióng iàu-ēng ê hio̍h-le̍k-sò͘ (chlorophyll).  Koh, hio̍h-á ián-piàn chò chhì.

Chit khoán ha̍k-miâ ê si̍t-bu̍t chióng-lūi hêng-thé to-to.  Tī Tâi-oân pún-tó kah goā-tó iá-goā só͘͘ khoàⁿ--tio̍h-ê "sian-pa-chiúⁿ"̆ lóng sī siⁿ-chòe chit-chióng bô͘-iūⁿ.  Ké-chí oē-tàng chhiⁿ-chia̍h, lāi-tóe ū chi̍t-lia̍p toà-chhì-ê chí, ké-chí-he̍k sī chhim-chí-sek (purple)--ê. Hiān-chú-sî ū-lâng the̍h-lâi chòe peng-kî-lîn, choè chiú.   

## Chham-khó chu-liāu
Ang-a-phiau

**Ang-á-phiau** sī 1 khoán gín-á thit-thô-mi̍h. Khah kū-sek ê âng-á-phiau sī chóa-pâi-á chò--ê, āu--lâi mā ū sok-ka ê khoán-sek. 

## Gōa-pō͘ liân-kiat
* spakatak.com International Tazos Guide 
* Reference site for AAFES pogs, with image galleries
* Information and images of pogs, tazos, flippos and other milkcaps
* Information and history about the milkcap craze
Se-iûⁿ kó͘-tián im-ga̍k

**Se-iûⁿ kó͘-tián im-ga̍k** ia̍h **Au-chiu kó͘-tián im-ga̍k** sī chū Se-hng tiong-sè-kí (se-goân 1000 nî chó-iū) hoat-tián kàu taⁿ, iû Au-chiu chú-liû bûn-hoà chhòng-chok chhut-lâi ê gē-su̍t, chong-kàu ia̍h im-ga̍k-thiaⁿ im-ga̍k kap im-ga̍k thoân-thóng. Siōng hoat-ta̍t, sî-kiâⁿ ê sî-kî sī 1550 nî chì 1900 nî ê khám-chām.

Chit chióng im-ga̍k chham-khó tio̍h Se-iûⁿ ê kó͘-tián thoân-thóng (chhiūⁿ Hi-lia̍p bûn-hoà). I kiông-tiāu hêng-sek-chú-gī, cheng-bi̍t iù-sè ê kang-hu lūn-su̍t kap phêng-lūn, mā iau-kiû thiaⁿ-chiòng tio̍h hē cheng-sîn him-sióng. Im-ga̍k ū iōng 1 thò chèng-sek ê ga̍k-phó͘ hē-thóng kì-chài--lo̍h-lâi; kó͘-tián im-ga̍k ê chok-phín it-poaⁿ sī chiàu siá--lo̍h-lâi ê bûn-pún chò piau-chún lâi tēng-gī, m̄ sī kin-kù te̍k-pia̍t 1 pái ê piáu-ián. Chit khoán im-ga̍k hām bí-su̍t, ko-téng bûn-hoà ū tī-tāi, ū sî-chūn ia̍h ē hō͘ lâng phoe-phêng koè-thâu kiâⁿ cheng-eng-chú-gī. Chóng--sī chin chē "kó͘-tián" chok-phín tong-chho͘ lóng mā sī tng sî-kiâⁿ ê liû-hêng im-ga̍k. Kàu kah 20 sè-kí boán-kî, thiaⁿ-chiòng tùi chit khoán im-ga̍k pí-kàu khah bô chhù-bī.

"Kó͘-tián im-ga̍k" ia̍h ē-tàng kí 1730 nî chì 1820 nî chit toāⁿ sî-kî kiâⁿ--ê kó͘-tián-chú-gī ê im-ga̍k khoán-sek. Chhiūⁿ Mozart, Haydn, Beethoven chit-koá chok-khek-ka lóng sio̍k tī chit ê sî-kî.
2007 nî 3 goe̍h

__NOTOC__

**2007 nî 3 goe̍h** sī 2007 nî ê tē 3 kó͘-goe̍h. Chit̍ kó͘-goe̍h ū 31 kang, tē 1 kang sī pài-it, siāng-bóe kang sī pài-la̍k.

## 3 goe̍h 31 ji̍t
*Hong-thai Kong-rey (Hong-thai 01W) ti Micronesia chi tang hêng-sêng
Chok-khek-ka

**Chok-khek-ka** sī ūi lâng chhòng-chok sin im-ga̍k ê lâng, iû-kî kí iōng ga̍k-phó͘ (chhiūⁿ kòng-thûi-phó͘) kì-chài hō͘ lâng ián-chàu ê im-ga̍k-ka, hām sûi-sî chhòng-chok (improvisation) ia̍h tha̍k phó͘ chàu-ga̍k ê ga̍k-su bô siâng-khoán.
Tân Éng-tô

**Tân Éng-tô** (陳永淘, Kheh-oē Chhṳ̀n Yún-thò), sù-siông kiò chò "Â-thò" (阿淘), sī Tâi-oân ê 1 ê gē-su̍t-ka, koa-iâu chhòng-chok-ka kiam koa-chhiú.  I choan-tô͘ chhòng-chok hiān-tāi Kheh-gí koa.  Chú-iàu ê ga̍k-khì sī gí-tah.

## Toān-kì
Tân Éng-tô chhut-sì tī Sin-tek-koān Koan-se-hiong (關西鄉) ê Lâm-mn̂g-khàm-ē (南門崁下).  Chng-kha oá-kīn tāi-chū-jiân ê chit khoán khoân-kéng āu--lâi pìⁿ chò i chhòng-chok "Theù-pái ke Sṳ-chhìn" (Éng-koè ê Tāi-chì) ê choâⁿ-thâu.   13 hoè sî, toè lāu-pē lī-khui kò͘-hiong khì kah Tâi-pak.  Chheng-siàu-liân ê Éng-tô kèng-ka bô chhù-bī tha̍k-chheh.  Kin-kù i ê bāng-chām, "Ko-tiong sî-chūn khai-sí sńg gí-tah, bat chhut-khì-liû, mā bat hông thoè-o̍h."  Ū 1-chām-á tiàm soaⁿ-po͘ koè seng-oa̍h.  Ko-tiong tông-téng ha̍k-le̍k khó tiâu liáu-āu tō khì chò-peng; kun-tiong mî-noā liān gí-tah ê kang-hu.  

Thoè-ngó͘ liáu-āu khó tiâu Sè-sin Tāi-ha̍k tiān-iáⁿ pian-tō (編導) iā-kan-pō͘, ji̍t--sî tiàm *Iá-goā Cha̍p-chì* chò khì-e̍k kap pian-chi̍p ê khang-khoè.  Bat toè koè Tēⁿ Bêng-lêng (鄭明能) kàu-siū tī pak-pō͘ soaⁿ-khu gián-kiù seng-thài.  Ū kiat koè hun m̄-koh hun-in sit-pāi.  Āu-lâi oāⁿ koè kî-thaⁿ ê thâu-lō͘, chóng--sī lâng ná lâi ná bô goân-khì, tō kā 3 ê thâu-lō͘ lóng sî-tiāu, lī-khui to͘-chhī, tò khì koè chū-iû ê ji̍t-chí.  I khì kah Tâi-pak-koān Sam-chi-hiong ê 1 ūi kiông beh pha-hng ê só͘-chāi, khai-sí kioh lâng tàn hìⁿ-sak ê hāi mi̍h-á lâi kái chò gē-su̍t-phín, kang-chok-sek hō "Kim-sio̍k Kái-hòng", chiân-āu 7~8 tang kú.  Hit ê khám-chām, pē-bó, a-kong oan-ná poaⁿ khì hia toà.  

1996 nî, a-kong phoà-pēⁿ, Tân Éng-tô ūi beh hō͘ a-kong hoaⁿ-hí, tō gia̍h peng-iú Kiuⁿ Ióng (姜勇) sàng ê gí-tah khai-sí chhòng-chok Kheh-oē koa.  Āu--lâi ê chi̍t-koá chhòng-chok ū siū tio̍h pêng-iú khéng-tēng, i tō tò khì Tâi-pak, chiah koh tùi hia hoan-thâu tńg khì Sin-tek, tiàm hia sì-kè cháu-chhiùⁿ.

Tân Éng-tô choè-kīn kúi nî tiàm Sin-tek chháu-tē khiā-khí, hē chin chē cheng-sîn chò tē-hng ê khoân-pó khang-khoè, bat tam-jīm (峨眉) Aì-hiong Hia̍p-chìn-hoē ê chóng-kàn-sū http://sowhc.sow.org.tw/html/photo/atauo/index.htm

## Im-ga̍k chok-phín
*頭擺的事情 (1997)
*離開台灣八百米 阿淘的歌 (2000)
*阿淘和孩子一起 下課啦 (2000)
*水路 (2003)

## Goā-pō͘ liân-kiat
*Kū koaⁿ-hong chām (archive.org ê khò͘-chûn)
*Choan-chip
Międzyrzec Podlaski

**Międzyrzec Podlaski** sī Pho-lân Lubelskie séng Biała Podlaska kūn ê chi̍t ê to͘-hōe kong-siā ().

## Chham-oa̍t

*Pho-lân ê kong-siā (''gmina'')

## Chham-khó

*2006 nî Pho-lân koaⁿ-hong jîn-kháu sò͘-kì

Lūi-pia̍t:Lublin Séng ê kong-siā
Lūi-pia̍t:Biała Podlaska Kūn
Wasabi

**Wasabi** (Ji̍t-gí: 山葵; ha̍k-miâ: *Wasabia japonica*, téng-î *Cochlearia wasabi*, *Eutrema japonica*) hām ko-lê-chhài, hoe-chhài téng-téng ê chhài-se kāng ka-cho̍k, lóng sio̍k tī Brassicaceae chit ê kho.  Wasabi ê kin ū chò phang-liāu, tiâu-bī-liāu ê lō͘-iōng.  I ê khì-bī put-chí-á tāng, gâu chhì-kek phīⁿ-khang lāi ê cho͘-chit.  Tī Ji̍t-pún seⁿ-sêng seⁿ toà soaⁿ--ni̍h ê khe-á piⁿ.  Chhin-chiâⁿ pau-hâm *W. koreana*, *W. tetsuigi* téng-téng ê chéng.  Siāng chú-iàu ê chai-poê-chéng ū *W. japonica* var. Duruma kap Mazuma.

## Sêng-hūn
Wasabi hâm chi̍t-koá isothiocyanate hō͘ i ū te̍k-sû ê khì-bī:

* 6-methylthiohexyl isothiocyanate,
* 7-methylthioheptyl isothiocyanate and
* 8-methylthiooctyl isothiocyanate.

Ū gián-kiù piáu-sī isothiocyanate ū teh sè-khún sêng-tióng ê hoat-tō͘.
Choân-lâm-tn̂g

**Choân-lâm-tn̂g** sī Hok-kiàn Choân-chiu siōng tōa ê Ki-tok kàu-tn̂g. 1863 nî iû tī Bân-lâm thôan-kàu ê Eng-kok Tiúⁿ-ló hōe só͘ khai-siat, chit-chūn ê sìn-tô͘ chhiau-koè 3000 lâng.
Ko-lê-chhài

**Ko-lê-chhài** (ha̍k-miâ: *[[Brassica oleracea]]* Capitata Group) sī Brassicaceae ka-cho̍k ê si̍t-bu̍t. I ê hio̍h-á pau pau kúi-ā-têng chò 1 kńg.
Ga̍k-khì

**Ga̍k-khì** sī 1 khoán chong-tì (device), ēng lâi chò im-ga̍k--ê. Goân-chek-siōng chhìn-chhái 1 hāng ē-tit hoat siaⁿ ê mi̍h to ū hoat-tō͘ khòng-chè, chún ga̍k-khì ēng. Chóng--sī it-poaⁿ sī leh kí choan-tô͘ chàu-ga̍k ēng--ê chong-tì.

## Hun-lūi

* Kóng-ga̍k-khì (wind instruments)
** Chhâ-kóng-ga̍k-khì (woodwind)
** Tâng-kóng-ga̍k-khì (brass)
* Hiân-ga̍k-khì (stringed instruments)
* (keyboard)
* Táⁿ-kek ga̍k-khì (percussion)
* Tiān-chú ga̍k-khì
* Lâng-siaⁿ
Hoe-chhài

**Hoe-chhài** (ha̍k-miâ: *[[Brassica oleracea]]* Botrytis Group) sī Brassicaceae ka-cho̍k ê si̍t-bu̍t.  I sī iá-seng ê *Brassica oleracea* ê 1 khoán chai-poê-chéng (cultivar), kap chheⁿ-hoe-chhài (broccoli) seⁿ chò chin sêng.  Tī chi̍t-koá só͘-chāi kan-taⁿ chia̍h pe̍h pe̍h ê chhài-sim pō͘-ūi, kî-thaⁿ chhan-chhiūⁿ keng, hio̍h-á lóng kā tàn-hìⁿ-sak.
Hiong-káng Kho-ki Tāi-ha̍k

**Hiong-káng Kho-ki Tāi-ha̍k** (hàn-jī: 香港科技大學; Eng-gí: **Hong Kong University of Science and Technology**; **HKUST**) sī chi̍t-keng tiàm-tī Hiong-káng Chheng-chúi-oan ê tāi-ha̍k. 1991 nî chhòng-hāu, sī Hiong-káng tē 3 keng ê tāi-ha̍k.

## Goā-pō͘ liân-kia̍t
* Hiong-káng Kho-ki Tāi-ha̍k
Keh-nâ-chhài

**Keh-nâ-chhài** ia̍h **keh-mî-chhài** (ha̍k-miâ: *[[Brassica oleracea]]* Alboglabra Group) sī Brassicaceae ka-cho̍k ê si̍t-bu̍t.  I sī iá-seng ê *Brassica oleracea* ê 1 khoán chai-poê-chéng (cultivar), kap hoe-chhài, chheⁿ-hoe-chhài (broccoli), ko-lê-chhài kāng chéng (species).

Keh-nâ-chhài ê hio̍h-á khoah-khoah kāu-kāu, keng chho͘. Chhut-hiān tī Tiong-hoâ liāu-lí, te̍k-pia̍t sī Kńg-tang chhài.  Hio̍h-á kap keng lóng ē-chia̍h-tit, bô chhiūⁿ Se-iûⁿ ê chheⁿ-hoe-chhài kan-taⁿ chia̍h i khui-hoe ê pō͘-ūi.
Bossa nova

**Bossa nova** (**sin hái-éng/tiâu-liû**) sī 1 khoán hoat-chó͘ tī Pa-se ê liû-hêng im-ga̍k, hoat-bêng-chiá sī Antônio Carlos Jobim (im-ga̍k), Vinicius de Moraes (koa-sû), João Gilberto 3 lâng. Tùi Elizete Cardoso hit siú "Chega de Saudade" (1958 nî, choan-chip *Canção do Amor Demais*) khai-sí, Gilberto bô joā kú ka-kī têng chhiùⁿ.

Bossa nova ê chiat-chò͘ (rhythm) ki-pún-te̍k sī samba, hô-siaⁿ (harmony) kiat-kò͘ siū jazz éng-hióng. Chú-iàu ga̍k-khì iōng ha̍h nâi-lóng soàⁿ ê kó͘-tián gí-tah, iōng chéng-thâu-á ti̍t-chiap poé hiân. Kǹg-khîm mā sù-siông chhut-hiān. Kó͘ kap kî-thaⁿ ê táⁿ-kek ga̍k-khì m̄ sī tiāⁿ-tio̍h ê sêng-hūn. Āu--lâi chhut-hiān iōng toā-hêng ê koán-hiân-ga̍k-thoân pian-khek; che to-siáu chō-chiâⁿ lâng kā tòng-chò 1 khoán "liû-lông im-ga̍k" (elevator music).

## Koa-chhiú
* Ana Caram
Chheⁿ-hoe-chhài

**Chheⁿ-hoe-chhài** (ha̍k-miâ: *[[Brassica oleracea]]* Italica Group) sī Brassicaceae ka-cho̍k ê si̍t-bu̍t. I sī iá-seng ê *Brassica oleracea* ê 1 khoán chai-poê-chéng (cultivar), kap hoe-chhài, ko-lê-chhài, keh-nâ-chhài kāng chéng (species).

Chheⁿ-hoe-chhài ê keng toā kho͘, ē-chia̍h-tit, hun-ki seⁿ chheⁿ-sek ê chhài-hoe (flower head), chiâⁿ-chò 1 lia̍p toā chhài-cháng, chiu-ûi om chhài-hio̍h. Ka-cho̍k lāi-bīn siāng sêng hoe-chhài, chóng--sī m̄ sī pe̍h-sek--ê.

## Goā-pō͘ liân-kiat
Ana Caram

**Ana Caram** (1958 nî 10 goe̍h 1—), Pa-se cha-bó͘ koa-chhiú, chhiùⁿ Bossa nova.

## Toān-kì
Ana Caram chhut-sì tī São Paulo.  Ka-thêng chhù-bī im-ga̍k.  I o̍h ē-hiáu pûn se-iûⁿ tn̂g-phín-á (flute), toâⁿ gí-tah, kap chhiùⁿ-koa.  I ùi São Paulo Tāi-ha̍k the̍h tio̍h chok-khek kap chí-hui ê ha̍k-ūi.

Tī Suomi i se̍k-sāi Paquito D'Rivera.  D'Rivera iau-chhiáⁿ i toè ga̍k-thoân chham-ka tiàm Carnegie Toā-thiaⁿ ê JVC Jazz Im-ga̍k-cheh.  Chū án-ne pìⁿ chò Chesky Records ê gē-jîn.

## Choan-chip

*Hollywood Rio (2004)
*Blue Bossa (2001)
*Postcards From Rio: The Ana Caram Collection (1998)
*Sunflower Time (1996)
*Bossa Nova (1995)
*Maracanã (1993)
*The Other Side Of Jobim (1992)
*Amazônia (1990)
*Rio After Dark (1989)

## Goā-pō͘ liân-kiat
*Koaⁿ-hong chām
Chthonic

**Siám-lêng Ga̍k-thoân** (Hi-lia̍p miâ: **Chthonic**), Tâi-oân ê 1 cho͘ kau-hiáng o͘-kim-sio̍k (black metal) ga̍k-thoân.

2003 nî ê Tâi-oân Kim-khiok-chióng kéng in chò hit nî "Siāng Chán ê Ga̍k-thoân".

## Goā-pō͘ liân-kiat
* Koaⁿ-hong bāng-chām
Chúi-phiô-á

**Chúi-phiô-á** sī 1 chióng chiáu-á. Ē poe kàu Tâi-oân hioh-koâⁿ ê chiáu-á tō sī chúi-phiô-á sò͘-liōng siāng chē; ji̍t--sî kui chheng-bān chiah tiàm chúi-bīn hioh-khùn, ná-chhiūⁿ chúi-phiô.

## Sòaⁿ-téng chu-gôan
* Hêng goá Tâi-oân chiáu-á ê pún-miâ
Ka-lí (liāu-lí)

**Ka-lí** chí chē-chē chióng chham phang-liāu (spice) ê Lâm-a/Tang-lâm-a liāu-lí.

## Ji̍t-pún ka-lí

Tī Tâi-oân, "ka-lí" sù-siông chí Ji̍t-pún-sek ê ka-lí-pn̄g. Ji̍t-pún ka-lí (Ji̍t-gí: カレー, ū sî kóng カリ) it-poaⁿ phēng Ìn-tō͘ ka-lí ko koh tiⁿ, mā khah bē hiam. Châi-liāu iōng kúi-ā-chióng chhài-se kap bah. Siāng ki-pún--ê pau-hâm chhang-thâu, âng-chhài-thâu, má-lêng-chî. Bah siāng sî-kiâⁿ kéng ti-bah, gû-bah, ke-bah.

## Chham-khó
Chiam-boé-á

**Chiam-boé-á** sī 1 chióng chiáu-á, kang--ê ê boé-liu tiong-ng ū 2 ki khah tn̂g khah sè ê mo͘, hō͘ boé-liu chiâⁿ chò chiam chiam ê hêng, chū-án-ne hông hō chò chiam-bóe-á.

## Sòaⁿ-téng chu-gôan
* Hêng goá Tâi-oân chiáu-á ê pún-miâ
Chhài-thâu

**Chhài-thâu** (ha̍k-miâ: *Raphanus sativus*) sī Tang-a ê 1 chióng chhài-se.

## Liāu-lí
*Chhài-thâu-koé
Iá-âng-chhài-thâu

**Iá-âng-chhài-thâu** (ha̍k-miâ: *Daucus carota*), 1 chióng si̍t-bu̍t. Ī ū chi̍t chióng á-chéng: âng-chhài-thâu, sī ē-tàng chia̍h ê chhài-se.
Ğidda

**Ğidda** (**Jeddah**) sī Saud ê A-la-pek tē 2 toā ê siâⁿ-chhī.

## Chí-mōe-chhī
Jeddah ū 23-ê chí-mōe-chhī:

## Gallery

|Jeddah Corniche

Image:King Saud Mosque2 (5).jpg|King Saud Mosque


Lūi-pia̍t:Saudi A-la-pek siâⁿ-chhī
Tâi-lô Pheng-im Su-ji̍p-hoat

**Tâi-lô Pheng-im Su-ji̍p-hoat** sī 1 thò beh ēng lâi phah Tâi-oân Lô-má-jī ê su-ji̍p-hoat, Linux/FreeBSD, Mac OS X, Windows lóng ē-tàng ēng, 1.1 pán tī 2007 nî 3 goe̍h chèng-sek kong-pò͘.

Sui-bóng pún-té ê siat-kè sī beh ēng lâi phah Tâi-oân Lô-má-jī, m̄-koh i mā ū chi-oān Pe̍h-oē-jī (POJ).

## Ki-su̍t
Windows pán i-lāi Microsoft ê .Net Framework.

## Phah POJ
Tī Windows, khì "Tâi-lô Su-ji̍p-hoat Siat-tēng", kā siāng boé 1 hāng "Sú-iōng thoân-thóng-pán ê hû-hō" soán--khí-lâi tō ē-tàng.

Tī Linux, tio̍h phian-chip "~/.tlim/tw.edu.tlim.plist", kā lāi-té "forcePOJStyleWithTL" ê siat-tēng kái chò 1.

Beh su-ji̍p hô͘-lô͘-tiám tō phah "oo". Beh su-ji̍p "ⁿ" tō phah "nn".

## Goā-pō͘ liân-kiat
* Koaⁿ-hong bāng-chām
Wireless Distribution System

**Wireless Distribution System** (WDS) sī 1 khoán hō͘ bô-soàⁿ chih-chiap-tiám (wireless access point/WAP) ē-tit sio-khan ê hē-thóng. Kin-kù IEEE 802.11 soat-bêng, WDS bô chhiūⁿ thoân-thóng ê hē-thóng tio̍h ū 1 thò ū-soàⁿ ê liông-kut chiah ē-sái chi-chhî 1 tīn chih-chiap-tiám.

WDS khan ê chih-chiap-tiám ē-sái sī 1 tâi chú-iàu (main) ki-tâi, chiap-le̍k (relay) ki-tâi, ia̍h hn̄g-kī-lî (remote) ki-tâi. Chú-iàu ki-tâi it-poaⁿ khan khì ū-soàⁿ ê Ethernet (chhiūⁿ kóng keng-koè ADSL chiap Internet ê hē-thóng). Hn̄g-kī-lî ki-tâi chiap-siū bô-soàⁿ kheh-hō͘ (client) lâi sio-chiap, chiah koh khan khì chiap-le̍k ia̍h chú-iàu ki-tâi. Chiap-le̍k ki-tâi thoân hn̄g-kī-lî ki-tâi, bô-soàⁿ kheh-kō͘ (client), ia̍h pa̍t-ê chiap-le̍k ki-tâi chi-kan ê chu-liāu khì hō͘ chú-iàu ki-tâi.

Lūi-pia̍t:Tiān-náu bāng-lō͘
Chiân-kim-khu

**Chiân-kim-khu** sī Ko-hiông-chhī ê chi̍t-ê khu. 

## Jîn-kháu

## Kau-thong
### Thih-lō͘
; Ko-hiông Chia̍t-ūn
*  Âng-sòaⁿ: Tiong-iong Kong-hn̂g Chām
*  Kiat-sòaⁿ: Chiân-kim Chām

## Chham-khó chu-liāu
Lêng-ngá-khu

**Lêng-ngá-khu** sī Ko-hiông-chhī ê chi̍t-ê khu. 

## Tē-miâ
"Lêng-ngá-khu" chit-ê miâ sī hō tùi Lêng-ngá-liâu, sī Lêng-ngá-khu ê chi̍t-pō͘-hūn, khò-kīn hái-kîⁿ.

## Ki-koan kap siat-si

* Ko-hiông-chhī Bûn-hoà Tiong-sim
* Ko-hiông-chhī Chèng-hú
* Kok-li̍p Ko-hiông Su-hoān Tāi-ha̍k
* Mûi-kùi Sèng-bú Sèng-tiān Chú-kàu-chō-tn̂g
* Ko-hiông Chheng-chin-sī
* Ko-hiông 85 Tōa-lâu

## Kau-thong
### Thih-lō͘
; 
* Pîn-tong Sòaⁿ: Chèng-gī Chhia-thâu

; Ko-hiông Chia̍t-ūn
*  Âng-sòaⁿ: Sam-to Chām 
*  Kiat-sòaⁿ: Bûn-hòa Tiong-sim Chām － Gō͘-tè-chhù Chām － Lēng-á-liâu Ūn-tōng Hn̂g-khu Chām － Ōe-bú-iâⁿ Chām
*  Khoân-chōng Khin-thih: Ko-hiông Tián-lám-koán Chām － Lú-ūn Tiong-sim Chām － Kong-êng Bé-thâu Chām, Khái-soân Bú-chhiong Chām － Ngó͘-khoân Kok-sió Chām － Ōe-seng-kio̍k Chām － Khái-soân Kong-hn̂g Chām － Sèng-kong Pēⁿ-īⁿ Chām
Sam-bîn-khu

**Sam-bîn-khu** sī Ko-hiông-chhī ê chi̍t-ê khu, kó͘-chá-sî hō-chò "Saⁿ-tè-chhù", Chiàn-āu hō͘ Tiong-hôa Bîn-kok Chèng-hú iōng Sam-bîn Chú-gī kā kái-chò "Sam-bîn". 

## Kau-thong
### Thih-lō͘
; 
* Chhiòng-koàn-sòaⁿ: Saⁿ-tè-chhù Chhia-thâu － Ko-hiông Chhia-thâu
* Pîn-tong Sòaⁿ: Ko-hiông Chhia-thâu － Bîn-cho̍k Chhia-thâu － Kho-kang-koán Chhia-thâu － Chèng-gī Chhia-thâu

; Ko-hiông Chia̍t-ūn
*  Âng-sòaⁿ: Āu-ia̍h Chām － Ko-hiông Chhia-chām
*  Khoân-chōng Khin-thih: Tāi-sūn Bîn-cho̍k Chām － Oân-á-lāi Chām － Ko-hiông Ko-kang Chām － Chhiū-tek Ka-siong Chām － Kho-kang-koán Chām
*   (heng-kiàn-tiong)
Iâm-tiâⁿ-khu

**Iâm-tiâⁿ-khu** sī Ko-hiông-chhī ê chi̍t-ê khu.

## Le̍k-sú

Iâm-tiâⁿ tī Hô-lân thóng-tī sî-tāi chìn-chêng tiāⁿ-tiāⁿ ū chûn-chiah kàu chia lia̍h o͘-hî. Bêng-Tēⁿ sî-tāi khai-sí, chia ê ki-bîn tio̍h ū leh pha̍k iâm, "Iâm-tiâⁿ" chit-ê miâ tio̍h-sī án-ne lâi--ê. Āu--lâi iâm-tiûⁿ lo̍h-chhē, chia tio̍h kái chò "thiah chûn" ê seng-lí.

Tī Ji̍t-pún sî-tāi ê sī chia bat thiām-hái só͘ sêng chò sin chhī-khu.

## Kau-thong
### Thih-lō͘
; Ko-hiông Chia̍t-ūn
*  Kiat-sòaⁿ: Iâm-tiâⁿ-po͘ Chām
*  Khoân-chōng Khin-thih: Chin-ài Bé-thâu Chām － Pok-jī Tāi-gī Chām － Pok-jī Hông-lâi Chām

## Chham-khó
* Iâm-tiâⁿ-po͘
Sin-heng-khu

**Sin-heng-khu** sī Ko-hiông-chhī ê chi̍t-ê khu, kó͘-chá-sî hō-chò "Tāi-káng-po͘ (大港埔)".

## Kau-thong
### Thih-lō͘
; Ko-hiông Chia̍t-ūn
*  Âng-sòaⁿ: Bí-lē-tó Chām － Tiong-iong Kong-hn̂g Chām
*  Kiat-sòaⁿ: Bí-lē-tó Chām － Sìn-gī Kok-sió Chām

## Siong-koan
* Tāi-káng-po͘
* Tāi-îⁿ-khoân
Kî-tin-khu

**Kî-tin-khu** sī Ko-hiông-chhī ê chi̍t-ê khu, kó͘-chá-sî hō-chò "Kî-āu". Gôan-lâi sī chham Sió-káng sio-chiap ê soa-chiu, ko-hiông-káng tē-jī káng-kháu khui-chha̍k liáu-āu piàn-sêng sió-tó, ū Ko-hiông-káng Kòe-káng Sūi-tō kah Chiân-tìn-khu sio-chiap.

Tī Kok-Kiōng Lāi-chiàn liáu-āu, Tiong-hôa Bîn-kok Hái-lâm Te̍k-pia̍t Hêng-chèng-khu chhun lo̍h-lâi ê Lâm-hái chu tó (chhiūⁿ Tang-soa Kûn-tó, Thài-pêng-tó téng-téng) mā hō͘ Kî-tin-khu tāi-kóan.

## Kó͘-chek
*Kî-āu Thian-hiō-kiong
*Kî-aū Teng-thah

Lūi-pia̍t:Ko-hiông-chhī ê tó-sū
Chó-iâⁿ-khu

**Chó-iâⁿ-khu** sī Ko-hiông-chhī ê chi̍t-ê khu, sī Tâi-oân ê kun-sū iàu-tē. Chit khu chi̍t pō͘-hūn sī kū Chó-iâⁿ chhī-khu; chi̍t po͘-hūn sī sin khai-hoat ê pak Ko-hiông chhī-khu. Leng-goā, chia tī Ji̍t-pún sî-tāi tio̍h sī hái-kun ki-tē, hit chūn ū siat kun-koaⁿ siā-khu, tī Chiàn-āu hoat-tián chò Tiong-kok î-bîn ê chi̍t-ê toā chū-lo̍h.

## Kau-thong
### Thih-lō͘
* Tâi-oân Ko-sok Thih-lō͘
** Sin-chó-iâⁿ Chhia-thâu
* Tâi-oân Thih-lō͘ 
** Chhiòng-koàn-sòaⁿ (lâm-tōaⁿ)
*** Sin-chó-iâⁿ Chhia-thâu
*** Chó-iâⁿ (Kū-siâⁿ) Chhia-thâu
* Ko-hiông Chia̍t-ūn
**  Âng-sòaⁿ
*** Chó-iâⁿ/Ko-thih Chām
*** Seng-thài Hn̂g-khu Chām
*** Kī-tān Chām
**  Khoân-chōng Khin-thih
*** Sin-siōng Kok-sió Chām

## Kàu-io̍k
* Ko-hiông Chhī-li̍p Chó-iâⁿ Ko-kip Tiong-ha̍k
* Ko-hiông Chhī-li̍p Sin-chng Ko-kip Tiong-ha̍k

## Kó͘-chek
* Hōng-soaⁿ-koān-siâⁿ (Chó-iâⁿ)

## Siong-koan
* Hái-kun Chó-iâⁿ Ki-tē
Lâm-chú-khu

**Lâm-chú-khu** (Hôa-gí:  *Nánzǐ Qū*; ) kū-miâ **[[Lâm-á-kheⁿ]]**, sī Ko-hiông-chhī ê chi̍t-ê khu. Ūi tī chhī lāi ê sai-lâm pêng, chhī-tiong-sim siōng pak ê só͘-chāi. Tī pak-pêng ū Chú-koaⁿ-khu, Kiô-thâu-khu kap Iàn-châu-khu, tang-pêng ū Jîn-bú-khu kap Tōa-siā-khu, sai-pêng sī Tâi-oân Hái-kiap, lâm-pêng ū Chó-iâⁿ-khu chòe in ê chhù-piⁿ. 

 ê jîn-kháu sī  lâng. Iû-tē-khu-hō (郵遞區號) sī 811.

## Le̍k-sú
Lâm-chú-khu, Tâi-oân-ōe bô chiàu jī lâi liām, soah sī hō-chò "Lâm-á-kheⁿ". Hàn-jī bat hō͘ piau chòe "", "", "", "" , só͘-kóng--ê sī "Lâm-chú-kiô" kàu "Heng-lâm-kiô" (興楠橋) chia-ê tē-khu, tē-hêng khah kē-ô͘. "Làm-á (湳仔)" sī Bân-lâm-gí lāi-bīn "kē--ê só͘-chai" ê kóng-hoat, chhiūⁿ Chiáu-chhêng-khu ê Làm-po͘ (坔埔, ia̍h "湳埔"), Lâm-tâu-koān Bêng-kan-hiong ê Làm-á-po͘ (湳仔埔), Tâi-pak-chhī Sū-lîm-khu ê Làm-ngá (湳雅), Sin-pak-chhī Pang-kiô-khu Lâm-heng-lí (湳興里), Hûn-lîm-koān Hó͘-bóe-tìn lóng ū chi̍t ê só͘-chai kiò-chò "Làm-á" (湳仔), Thô-hn̂g-chhī Pat-tek-khu ê "Tōa-làm" (大湳) téng-téng. Āu-lâi in-ūi kái-siá chòe "Lâm-á-kheⁿ" (楠仔坑), "Lâm-chú-kheⁿ" (楠梓坑), chiah ū khe-á-kîⁿ chèng-chò Lâm-á (楠仔) chit-khoán bōng-bûn-seng-gī ê kóng-hoat. Chū Tēⁿ-sī Sî-tāi tiō khai-sí chiām-chiām-á ū Bân-lâm Choân-chiu kap Chiang-chiu it-tài ê î-bîn lâi chia khai-khún, kàu Chheng léng Sî-kî sán-seng chū-lo̍h.

Chia tī Ji̍t-pún Sî-tāi chho͘-kî sio̍k tī Tâi-lâm-thiaⁿ ē-bīn ê Lâm-á-kheⁿ Chi-thiaⁿ (楠仔坑支廳), taⁿ Lâm-chú-khu ê hoān-ûi tāi-iok pun-sio̍k tī Lâm-á-kheⁿ Chi-thiaⁿ ē-bīn ê Lâm-á-kheⁿ-khu sai-pêng (taⁿ Lâm-á-kheⁿ), Āu-ngē-khu pak-pêng (taⁿ Āu-ngē), Sū-liông-khu sai-lâm-pêng (taⁿ Iū-chhiong). 1920 nî, Tâi-oân tē-hng kái-chè, pìⁿ-chòe 5-chiu 3-thiaⁿ chè, hêng-chèng-khu têng-ōe. Pún-khu sai-pêng (Iū-chhiong it-tài) hō͘ ōe-ji̍p sin siat-li̍p ê Ko-hiông-chiu Ko-hiông-kūn Chó-iâⁿ-chng, tang-pêng (Lâm-á-kheⁿ, Āu-ngē it-tài) sio̍k-tī sin siat-tī ê Lâm-chú-chng ( *Nansi-syô*) lâm-pêng (pak-pêng sī sio̍k-î taⁿ ê Kiô-á-thâu kap Iàn-châu sai-pêng).

Ùi 1894 nî ê *Hōng-soaⁿ-koān Chhài-chheh* (鳳山縣采冊) tiō í-keng chhut-hiān "Lâm-chú-kheⁿ (楠梓坑)" chit-ê sû. Kā "kheⁿ" the̍h-tiāu sī tī Ji̍t-pún Tāi-chèng 9 nî (1920 nî) "Chhī-khu Kái-chèng" ê sî, "Lâm-chú" chiâⁿ-chòe Lâm-chú-chng (楠梓庄) ê miâ.

## Kau-thong
### Thih-lō͘
; 
* Chhiòng-koàn-sòaⁿ: Lâm-á-kheⁿ Chhia-thâu

; Ko-hiông Chia̍t-ūn
*  Âng-sòaⁿ: To͘-hōe Kong-hn̂g Chām － Āu-ngē Chām － Lâm-á-kheⁿ Kho-ki Hn̂g-khu Chām － Iû-chhiúⁿ Kok-sió Chām － Sè-ūn Chām
Sió-káng-khu

**Sió-káng-khu** sī Ko-hiông-chhī ê chi̍t-ê khu, kó͘-chá-sî hō-chò "Káng-á-kîⁿ (港仔墘)", Ji̍t-pún Sî-tāi chiah hō͘ chèng-hú kái-chò "Sió-káng".

## Kau-thong
### Thih-lō͘
; Ko-hiông Chia̍t-ūn
*  Âng-sòaⁿ: Ko-hiông Kok-chè Ki-tiûⁿ Chām － Sió-káng Chām

### Hâng-khong
* Ko-hiông Kok-chè Ki-tiûⁿ
Chiân-tìn-khu

**Chiân-tìn-khu** sī Ko-hiông-chhī ê chi̍t-ê khu.

## Siang-koan ê bûn-chiuⁿ
*Chiân-tìn Hî-káng
Orlistat

**Orlistat** (Roche hō hêng-siau miâ **Xenical**, GlaxoSmithKline hō OTC miâ **alli**), mā hō chò **tetrahydrolipstatin**, sī 1 chióng tī-liâu toā-kho͘ ê io̍h-á.  Chú-iàu ê kong-lêng sī ī-hông tùi pak-lāi ê chia̍h-mi̍h khip-siu chí-hông, án-ne lâi kiám-chió ji̍p thé-lāi ê calorie.  Àn-sǹg iōng lâi phoè-ha̍p i-seng chí-tō ê kē calorie chhài-sek.

Orlistat sī lipstatin ê pá-hô (saturated) pán.  Lipstatin sī ùi *Streptomyces toxytricini* thiu--chhut-lâi ê; i kap orlistat sio-siâng, ū ah chūi-chōng lipase (pancreatic lipase) ê lō͘-iōng.  Chóng--sī kan-taⁿ orlistat ū khai-hoat chò tī toā-kho͘ ê io̍h-á, in-ūi pí-kàu khah kán-tan koh ún-tēng.
Toā-āu-chan

**Toā-āu-chan** sī chhī-leng tōng-bu̍t chhùi--nih ūi-tì siāng-āu-piah kap hêng-thāi siāng-ho̍k-cha̍p ê chhùi-khí. Tī chhī-leng tōng-bu̍t, i tiāⁿ pī ēng lâi géng-boâ chia̍h-mi̍h. 

## Jîn-lūi ê toā-āu-chan

Toā-lâng chóng-kiōng ū 12 khí toā-au-chan, hun-chò 4 cho͘, téng-chiáⁿ, téng-toh, ē-chiáⁿ, kap ē-toh, múi-chi̍t-cho͘ ū 3 khí, hun-pò͘ tī chhùi-khiuⁿ ê siāng-āu-piah. Múi-chi̍t-cho͘ pâi tē-saⁿ--ê (siāng-āu-piah) hit-ki koh hō-chò tì-hūi-khí. I siāng-bān hoat, beh oah 20 hoè hit-tang-chūn--á chiah tùi khí-hoāⁿ puh--chhut-lâi. Jîn-chéng bô-kâng, hoat-gê ê sî-kan ū cheng-chha. 

Jîn-lūi ê toā-āu-chan ū ē-kha chit kúi-chióng:
* téng-ham tē-it éng-kiú toā-āu-chan, téng-ham tē-jī éng-kiú toā-āu-chan, and téng-ham tē-saⁿ éng-kiú toā-āu-chan
* ē-ham tē-it éng-kiú toā-āu-chan, ē-ham tē-jī éng-kiú toā-āu-chan, and ē-ham tē-saⁿ éng-kiú toā-āu-chan

nds-nl:Koeze
Sió-āu-chan

**Sió-āu-chan** sī ūi-tì tī kak-khí kap toā-āu-chan chi-kan chhùi-khí.  Tī jîn-lūi, múi-chi̍t-ê quadrant ū 2 ki sió-āu-chan, kui-chhùi chóng-kiōng ū 8 ki.  In siāng-bô ū 2 ê kā-lūn. Sió-āu-chan tī pō͘-mi̍h (*mastication*) kong-lêng hō͘-lâng jīm-ûi sī koè-tō͘ ê kha-siàu. Tī pō͘-mi̍h ê sî-chūn, chia̍h-mi̍h tùi kak-khí ta̍uh-ta̍uh-á î-soá kah sió-āu-chan, soa̍h-lo̍h-lâi koh soa̍h-khì toā-āu-chan géng-boa̍h. Sió-āu-chan kiam-khū thâu-chêng-khí kak-khí kap āu-piah-khí tōa-āu-chan ê kong-lêng. 

Jîn-lūi ê sió-āu-chan ū téng-ham tē-it éng-kiú sió-āu-chan, téng-ham tē-jī éng-kiú sió-āu-chan, ē-ham tē-it éng-kiú sió-āu-chan, kap ē-ham tē-jī éng-kiú sió-āu-chan.
Kak-khí

**Kak-khí** (*cuspid*), koh kiò-chò **chiam-khí** (*fang*), **khián-khí** (*canine*), **káu-khí** (*dogteeth*) ia̍h **gán-khí** (*eye teeth*), sī chhī-leng tōng-bu̍t ê tn̂g-tn̂g chiam-chiam ê chhùi-khí. Kak-khí ê ián-hoà hō͘ i ē-ēng-tit kā mi̍h-kiāⁿ kā kah ân-ân-ân thang-hó kā thiah hun-khui, mā éng-éng the̍h-lâi chò bú-khì ēng. Kak-khí chha-put-to sī chhī-leng tōng-bu̍t chhùi--nih siāng-tōa-ki ê chhùi-khí, lóng-chóng ū 4 ki, téng-ham kap ē-ham hun-pia̍t ū 2 ki, hun-pò͘ tī mn̂g-khí ē piⁿ--á. Kak-khí kah carnassial bô-sio-siâng, ài chù-ì. 

Jîn-lūi ê kak-khí hun-pia̍t sī téng-ham éng-kiú kak-khí kap ē-ham éng-kiú kak-khí.
Lia̍t-bah-khí

**Lia̍t-bah-khí** (裂肉齒; chí chhuì-bah--ê gî-khí) sī bah-si̍t tōng-bu̍t (*carnivore*) chiah-ū ê chhùi-khí, sī in chhùi--nih siāng-toā-khi ê chhùi-khí. Lia̍t-bah-khí ēng-lâi thiah-chia̍h la̍h-bu̍t ê bah kap kut, chhiūⁿ ka-to án-ne. Lia̍t-bah-khí sī téng-ham siāng-boé ki sió-āu-chan kap ē-ham tē-it ki toā-āu-chan piàn-hoà--lâi-ê, m̄-koh tī lāu-kó͘-chá ê Bah-khí-ba̍k tōng-bu̍t (*Creodont*) sin--siōng, koh-khah āu-piah ê chhùi-khí, téng-ham tē-it kap ē-ham tē-jī toā-āu-chan, ia̍h-sī téng-ham tē-jī kap ē-ham tē-saⁿ toā-āu-chan mā-sī lia̍t-bah-khí.   
Lia̍t-bah-khí sī Bah-khí-ba̍k ê ān-tiāⁿ te̍k-sek; ia̍h-tio̍h-sī-kóng, i sī chit-ê ba̍k ê tōng-bu̍t lóng-ū ê te̍k-teng. 

Lia̍t-bah-khí lóng-ū 3 ki khí-kha. 

Chhiūⁿ soaⁿ hit-khoán hiah-toā koh chiam-chiam-chiam, lia̍t-bah-khí ē-tit-thang thiah-li̍h kin-lūn ê bah, kek-tàng ê bah hoān-sè mā ē-sái, kap ē-tàng kā kut-thâu kā hō͘ chhùi-kô͘-kô͘. Iá-seng ê chia̍h-bah tōng-bu̍t (chhiūⁿ sai, lông) nā-sī sit-khì lia̍t-bah-khí, ē in-ūi bô-hoat-tō͘ chhoē-chia̍h choâⁿ iau--sí.
Thai-jî

**Thai-jî**, **the-jî**, **the** ia̍h **gín-á-the** sī phoe-thai-kî chi-āu kàu chhut-sì chìn-chêng ê hoat-io̍k tiong ê chhī-leng tōng-bu̍t ia̍h-sī the-seng chek-chui tōng-bu̍t. 

Jîn-lūi ê the sī ùi siū-hêng āu tē-peh lé-pài boé-á kàu chhut-sì chêng, chit-ê kî-kan i tāi-hūn ê kiat-kò͘ kap khì-koan í-keng chiâⁿ-hêng.
Khí-kut-chit

**Khí-kut-chit** sī khàm tī chhùi-khí khí-kha te̍k-sû ê chi̍t-chân kut cho͘-chit. Khí-kut-chit sī iû khí-kha piáu-bīn ê cementoblast hun-pì sán-seng.  Jú-oá khí-kha-boé, khí-kut-chit jú-kāu. Khí-kut-chit sī n̂g-sek ê, pí khí-pún-chit ia̍h khí-iū-chit khah nńg.
Khí-chiu-cho͘-chit

**Khí-chiu-cho·-chit** tio̍h-sī chhùi-khí sì-kho͘-ûi kā chhùi-khí î-chhî tī téng-ham kap ē-ham ê te̍k-sû cho͘-chit.  

Ē-kha chit 4 ê cho͘-chit kò͘-sêng khí-chiu-cho͘-chit: 

* Gê-chô-kut 
* Khí-kut-chit
* Khí-hoāⁿ
* Khí-chiu jūn-toà
Sé-chhùi

**Sé-chhùi** ia̍h **sé-chhùi-khí**, **sòa-kháu**, sī î-chhî chhùi-khí chheng-khì ê tōng-chok, thong-siông sī sú-iōng khí-bín, khí-ko, kap khí-soàⁿ lâi ta̍t-sêng. Ū-sî-chūn mā-ē ēng-tio̍h tiān-tōng khí-bín, chhiang-khí-ki, lo̍k-chhùi-chúi lâi pang-chān. 

## Sé-chhùi ê hoat-tō͘

### Bass hoat-tō͘
Chhùi-khí ê kā-sún

**Chhùi-khí ê kā-sún** sī siong-tùi chhùi-khí si-ka ki-hâi-la̍t só͘ chō-sêng ê chhùi-khí khí-chit ê sòng-sit. Ka-sún tú-khí-seng éng-hióng tio̍h khí-iū-chit, soah--lo̍h-lâi ē chìn-hêng kàu ē-té ê khí-pún-chit. Ka-sún nā chhim-sip  kàu khah-nńg ê khí-pún-chit, sok-tō͘ tio̍h-ē ka-kín.  

Ka-sún siāng-tōa ê in-toaⁿ sī boa̍h-gê-chèng (*bruxism*). Thong-siông ê kong-lêng chhiūⁿ pō͘ kap thun só͘ si-ka ê le̍k-liōng lóng chiâⁿ sè, só͘ chō-sêng ê ka-sún chiâⁿ iú-hān. M̄-chèng-siông-kong-lêng ê koàn-sì, chhiūⁿ clenching  ē si-ka chiok-toā ê le̍k-liōng tī chhùi-khí, choâⁿ chō-sêng ka-sún. Siūⁿ mā-chai, ka-sún sî-siông sī ùi chhiat-toan ia̍h ka-ha̍p-bīn khai-sí hoat-seng. 

Ka-sún kiâm-tiōng ē chō-sêng chhùi-khí bín-kám.
Chhùi-khí ê boâ-sún

**Chhùi-khí ê boâ-sún** sī chhùi-khí in-ūi goā-lâi ê ki-hâi le̍k-liōng só͘ chō-sêng ê khí-chit sún-sit. I tiāⁿ-tiāⁿ hoat-seng tī khí-kut-chit-khí-iū-chit chih-chiap (*cementoenamel junction*), hia ê khí-iū-chit khah-po̍h khí-kut-chit khah-nńg, khí-hoāⁿ nā úi-sok, tio̍h-ē kín-kín lâi hoat-seng. 

Kiám-chhái ē ín-khí chit-khoán boâ-sún ê ke-si sī khí-bín, khí-thok, kap chi̍t-koá tiāⁿ the̍h-kí-the̍h-lo̍h ê khí-kho chong-tī (*dental appliance*).  Chhùi-khí boâ-sún ê goā-hêng sù-siông sī "v" jī-hêng.  

Khah-chia̍p hoat-seng boâ-sún ê chhùi-khí ū sió-āu-chan kap kak-khí.
Chhùi-khí ê se̍k-sún

**Chhùi-khí ê se̍k-sún** sī-kóng chhùi-khí in-ūi hoà-ha̍k bu̍t-chit, chhiūⁿ sng, lâi iûⁿ-kái chhim-se̍k khì, m̄-koh sè-khún só͘ chō-sêng ê sng bô-sǹg-chāi-lāi.  Se̍k-sún thâu-khí-seng hoat-seng tī khí-iū-chit, nā kè-siok tio̍h lâi-kàu khí-pún-chit, khí-pún-chit se̍k-sún ê sok-tō͘ koh-khah kín. 

Se̍k-sún siāng-chia̍p khoàiⁿ ê goân-in sī chia̍h-mi̍h kap ím-liāu, chhan-chhiūⁿ thoàⁿ-sng ím-liāu kap lê-bóng-chiap.
Chū-jiân giân-gú chhú-lí

**Chū-jiân giân-gú chhú-lí** (Eng-gí: *natural language processing*) sī sio̍k-î Jîn-kang tì-hūi kap Gú-giân-ha̍k ê chi̍t-ê būn-chi Ha̍k-kho. Chū-jiân gú-giân chhú-lí ê bo̍k-pio sī beh hō• Tiān-náu liáu-kái jîn-lūi ê gú-giân kap ē-thang hō• Tiān-náu chū-tāng lâi sán-seng lán lâng ē-táng thiaⁿ ū ê ōe.

## Tsù-kái
Kin-kńg

Chhùi-khí ê tiong-sim sī khang-sim ê, tī khí-kha hia kiò-chò **kin-kńg**, tī khí-koan hia kiò-chò khí-chhoé-khiuⁿ. Tī khí-chhoé-khiuⁿ kap kin-kńg ū nńg-cho͘-chit hō-chò khí-chhoé, iû sîn-keng, bî-hoeh-kńg, aminoblast kap kiat-tè cho͘-chit lâi cho͘-sêng. Sîn-keng kap hoeh-kńg sī tùi khí-chô-kut  keng-koè khí-kha-boé ê sió-khang-phāng lâi ê.
Sè-kài Ōe-seng Cho͘-chit

**Sè-kài Oē-seng Cho͘-chit** (*WHO*) sī Liân-ha̍p-kok ê te̍k-sû cho͘-chit, hoē-chê kok-chè kong-kiōng oē-seng ê sū-kang, chóng-pō͘ siat-tī Sūi-se ê Geneva. I tī 1948 nî 4 goe̍h 7 ji̍t khui-pān, chiap-sio̍k kap kè-sêng kū-té Kok-chè Liân-bêng ê oē-seng cho͘-chit ê sú-bēng kap chu-goân. 

## Sè-kài Ōe-seng Cho͘-chit ê kàn-sū-tiúⁿ
* 1948 nî －1953 nî: Brock Chisholm
* 1953 nî －1973 nî: Marcolino Gomes Candau
* 1973 nî －1988 nî: Halfdan T. Mahler
* 1988 nî －1998 nî: Hirosi Nakazima
* 1998 nî －2003 nî: Gro Harlem Brundtland
* 2003 nî －2006 nî: Lee Jong-wook
* 2006 nî －2007 nî (tāi-lí): Anders Nordström
* 2007 nî －2017 nî: Tân Pâng Hù-chin (Margaret Chan)
* 2017 nî －: Tedros Adhanom

## Liân-kiat
* Sè-kài Oē-seng Cho͘-chit
John Henry Holland

**John Henry Holland** (1929 2 goe̍h 2 ~ ) sī gián-kiù ho̍k-cha̍p hē-thóng (complex system) kap hui-soàⁿ-sèng kho-ha̍k (nonlinear science) ê sian-hêng-chiá, i mā sī uî-thoân ián-soàn-hoat (genetic algorithm) ê khai-chhòng-chiá.

Holland tī Bí-kok Ann Arbor ê Michigan Tāi-ha̍k the̍h tio̍h tian-náu kho-ha̍k ê phok-sū ha̍k-uī, lō͘-boé tī hia tam-jīm sim-lí-ha̍k, tiān-ki kang-têng,  tiān-náu kho-ha̍k ê kàu-siū. I mā sī Michigan Tāi-ha̍k Ho̍k-cha̍p Hē-thóng Gián-kiù Tiong-sim (Center for the Study of Complex Systems, CSCS) kap Santa Fe Gián-kiù-īⁿ (Santa Fe Institute) ê toā-kioh-siàu.

### Tù-chok
* Adaptation in Natural and Artificial Systems (1975, 1992) Uî-thoân ián-soàn-hoat ê tē 1 pún chu
* Hidden Order: How Adaptation Builds Complexity (1995) 
* Emergence: From Chaos to Order (1998)

### Goā-pō͘ liân-kiat
* Toān-kì 
* Susan Stepney:  John Henry Holland ê toān-kì 
* Holland tī Santa Fe Gián-kiù-īⁿ ê ''Echo'' sū-kang
Chiu Chùn-hun

**Chiu Chùn-hun** (周俊勳, ), Tâi-oân ûi-kî kî-chhiú.

Chiu hām kî-thaⁿ ê Tâi-oân ûi-kî-chhiú bô kâng, i chêng kah taⁿ lóng lâu toà Tâi-oân hoat-tián, 1993 nî tiàm hia chiâⁿ chò chit-gia̍p kî-chhiú.  1997 nî seng khí-lih 7 toāⁿ, keh-tńg-nî 9 toāⁿ.  Bo̍k-chêng lâng kong-jīn i sī Tâi-oân Kî-īⁿ (棋院) siāng gâu ê kî-chhiú.

I thâu 1 ê kok-chè hâm-thâu sī 2007 nî ê LG Poe, í 2 pí 1 chiàn-iâⁿ Ô͘ Iāu-ú (胡耀宇).
Sîn-keng-thiàⁿ

**Sîn-keng-thiàⁿ** (*neuralgia*) sī iân 1 tiâu ia̍h sò͘ tiâu siū-sún ia̍h pīⁿ-piàn sîn-keng lâi hun-pò͘ ê kek-lia̍t, tu̍t-hoat ê bān-sèng thàng-thiàⁿ.  Sù-siông khoàⁿ tio̍h ê sîn-keng-thiàⁿ ū Tài-chōng phàu-chín āu sîn-keng-thiàⁿ (帶狀皰疹後神經疼, *postherpetic neuralgia*), sam-chhe sîn-keng-thiàⁿ (*trigeminal neuralgia*), chē-kut sîn-keng-thiàⁿ, téng-téng.
Christopher Langton

**Christopher Langton** (1949 nî—) sī gián-kiù jîn-kang sìⁿ-miā (artificial life) ê sian-hêng-chiá. Langton tiû-pī ê "Jîn-kang sìⁿ-miā 1" gián-thó-hoē (International Conference on the Synthesis and Simulation of Living Systems) 1987 nî tī Los Alamos Kok-ka Si̍t-giām-sek (Los Alamos National Laboratory) kí-pān, liáu-āu chit ê gián-kiù léng-he̍k tō ēng Langton chhòng-chō ê jîn-kang sìⁿ-miā lâi hō-miâ.

Langton tī Michigan Tāi-ha̍k the̍h tio̍h ha̍k-ūi, i hoat-bêng Langton káu-hiā kap Langton hoê-lō͘ (Langton loop) 2 chióng kán-tan ê jîn-kang sìⁿ-miā bô͘-gí (simulation). Langton koh ēng Lambda chham-sò͘ lâi tō͘ khoàⁿ ho̍k-cha̍p-tō͘ ham sè-pau chū-tōng-ki (cellular automata) ê kè-sǹg lêng-le̍k, chhin-chhiūⁿ Conways Sìⁿ-miā ê Lambda chham-sò͘ tō sī 0.273.

## Chham-khó chu-liāu
Chhiáⁿ chham-khó Hūn-tūn kîⁿ (Edge of chaos)
*Christopher G. Langton. "Computation at the edge of chaos". *Physica D*, **42**, 1990.
*J. P. Crutchfield, K. Young, "Computation at the Onset of Chaos", in *Entropy, Complexity, and the Physics of Information*, W. Zurek, editor, SFI Studies in the Sciences of Complexity, VIII, Addison-Wesley, Reading, Massachusetts (1990) pp. 223-269.
*Melanie Mitchell, Peter T. Hraber, James P. Crutchfield. *[http://www.santafe.edu/projects/evca/Papers/rev-edge.html Revisiting the edge of chaos: Evolving cellular automata to perform computations] *. *Complex Systems*, **7**:89--130, 1993.
* Melanie Mitchell, James P. Crutchfield, Peter T. Hraber. *[http://www.santafe.edu/projects/evca/Papers/DynCompEdge.html  Dynamics, Computation, and the "Edge of Chaos": A Re-Examination] *
**Origins of Order: Self-Organization and Selection in Evolution* by Stuart Kauffman

## Goā-pō͘ liân-kiat
*Lambda chham-sò͘
*Swarm bô͘-gí
Anton Rubinstein

**Anton Grigorevich Rubinstein** (Lō͘-se-a-gí: Антон Григорьевич Рубинштейн, 1829 nî 11 goe̍h 28 – 1894 nî 11 goe̍h 20), Lō͘-se-a phi-á-no͘h tāi-su kiam chok-khek-ka, chí-hui-ka. Lâng jīn-ûi i toâⁿ-khîm ê châi-gē bē-su Franz Liszt, sī put-chí-á gâu ê kǹg-khîm ián-chàu-ka.
Ignacy Jan Paderewski

**Ignacy Jan Paderewski** GBE (1860 nî 11 goe̍h 18 – 1941 nî 6 goe̍h 29), Polska kǹg-khîm-ka, chok-khek-ka, chèng-tī jîn-bu̍t, bat chò koè hit kok tē 3 jīm--ê Chhoā-thâu ê Pō͘-tiúⁿ.

Paderewski tng chhèng ê sî-chūn put-sî to sī bêng-chheⁿ-ki̍p ê sin-bûn jîn-bu̍t.

Lūi-pia̍t:Pho-lân jîn-bu̍t
Lūi-pia̍t:Kǹg-khîm-ka
Phatthaya

**Phatthaya** () sī Thài-kok ê 1 ê siâⁿ-chhī, tiàm tī Thài-kok-oan (Siam-lô-oan) ê tang hoāⁿ, lī siú-to͘ Bangkok tāi-iok 165 km, sio̍k Chonburi Hú. Phatthaya sī Thài-kok chú-iàu ê 1 ê koan-kong tiong-sim, 2004 nî ū 500 bān ê koan-kong-kheh. Khip oáⁿ lâng ê goân-in pau-koat hái-piⁿ ū súi, bé mi̍h hong-piān, kè-siàu ha̍p-lí; lí-koán, iû-lo̍k-hn̂g chē; iā-seng-oa̍h kap sèng sán-gia̍p lóng chin hoat-ta̍t.

## Khì-hāu
Phatthaya ê khì-hāu sī jia̍t-tài-hêng--ê, ē-sái pun 3 ê kùi-cheh: sio koh ta (11 goe̍h chì 2 goe̍h), joa̍h koh hip (3 goe̍h chì 5 goe̍h), joa̍h koh tâm (6 goe̍h chì 10 goe̍h). Siāng sóng-khoài ê sî-kî sī 12-goe̍h-té; che iā sī koan-kong kùi-cheh siāng jia̍t ê sî-chūn.
Ko-hiông-koān

**Ko-hiông-koān** (Hàn-jī: 高雄縣) sī Tâi-oân lâm-pō͘ í-chêng ê 1-ê koān. Tī 2010 nî, kap Ko-hiông-chhī ha̍p-pēng.

## Hêng-chèng tan-ūi
### Chhī
* Hōng-soaⁿ-chhī 

### Tìn
* Bí-long-tìn
* Kî-san-tìn
* Kong-san-tìn

### Hiong
* A-lian-hiong
* Bō͘-lîm-hiong
* Chhân-liâu-hiong
* Chiáu-chhêng-hiong
* Chú-koaⁿ-hiong
* Éng-an-hiong
* Iàn-châu-hiong
* Jîn-bú-hiong
* Kah-sian-hiong
* Ka-tiāⁿ-hiong
* Kiô-thâu-hiong
* Lāi-mn̂g-hiong
* La̍k-ku-hiong
* Lîm-hn̂g-hiong
* Lō͘-tek-hiong
* Mî-tô-hiong
* Namasia
* Ô͘-lāi-hiong
* Sam-nâ-hiong
* Thô-goân-hiong
* Tōa-chhiū-hiong
* Tōa-liâu-hiong
* Tōa-siā-hiong
Hûn-lîm-koān

**Hûn-lîm-koān** (Hàn-jī: 雲林縣) sī Tâi-oân se-pō͘ ê chi̍t ê koān.

## Tē-lí

### Ūi-tì
Hûn-lîm-koān tī Tâi-oân tiong-se-pō͘, tang-pêng sī Lâm-tâu-koān, sai óa Tâi-oân Hái-kiap, lâm-pêng kòe Pak-káng-khe sī Ka-gī-koān, pak-pêng kòe Lô-chúi-khe sī Chiong-hòa-koān. Hûn-lîm-koān sī Tâi-oân pún-tó ûi-it bô hām jīm-hô ti̍t-hat-chhī saⁿ-chiap ê koān.

### Tē-hêng
Hûn-lîm-koān bīn-chek ê 87％ í-siōng sī khòng-khoah ê pêⁿ-po͘, Hó͘-bóe-khe í-lâm kiò-chò Ka-lâm Pêng-goân, í-pak kiò-chò Lô-chúi-khe Chhiong-chek Pêng-goân. Tang-toan kap Lâm-tâu-koān saⁿ-chiap ê só͘-chāi tē-sè khah koân, sio̍k-î A-lí-san Soaⁿ-me̍h; Kó͘-kheⁿ-hiong kéng-lāi ê Chháu-niá siōng koân, hái-poa̍t 1,770 m.

### Chúi-bûn
Hûn-lîm-koān kéng-kài kap kéng-lāi ê hô-chhoan chú-iàu sī Lô-chúi-khe chúi-hē kap Pak-káng-khe chúi-hē.

* Lô-chúi-khe (濁水溪): tiong-iong-koán hô-chhoan, ū Chheng-chúi-khe téng-téng chi-liû.
* Kū Hó͘-bóe-khe (舊虎尾溪): koān-koán khu-he̍k pâi-chúi, sī Lô-chúi-khe éng-kòe ê hô-tō chi-it.
* Sin Hó͘-bóe-khe (新虎尾溪): koān-koán khu-he̍k pâi-chúi sī Lô-chúi-khe éng-kòe ê hô-tō chi-it.
* Gû-taⁿ-oan-khe (牛挑灣溪): koān-koán khu-he̍k pâi-chúi.
* Pak-káng-khe (北港溪): tiong-iong-koán hô-chhoan, Lô-chúi-khe éng-kòe ê hô-tō chi-it, ū Chio̍h-ku-khe (石龜溪), Hō͘-bóe-khe (虎尾溪) téng-téng chi-liû.

### Tē-chit
Hûn-lîm-koān ê tē-chit kiat-kò͘ hun-pò͘ pau-koat Chhiong-chek-chân, Thâu-kho͘-soaⁿ-chân (頭嵙山層), Sam-kiap-kûn (三峽群), Tâi-tē tui-chek kap Toh-lân-chân (卓蘭層) téng-téng, kî-tiong Chhiong-chek-chân chiàm 88.87%, sī siōng chē.

### Khì-hāu
Hûn-lîm-koān liân pêng-kin un-tō͘ tāi-iok sī 23.4℃; 7 goe̍h pêng-kin un-tō͘ un-tō͘ 28.4℃, siōng joa̍h; 1 goe̍h pêng-kin un-tō͘ 16.9℃, siōng kôaⁿ.

Hûn-lîm-koān kāu hō͘-chúi, nî-pêng-kin hō͘-liōng 1028.9 mm; tān-sī kàng-hō͘ bô chiâu-ûn: 6 goe̍h kàu 9 goe̍h siū tang-lâm kùi-hong  kap hong-thai ê éng-hióng, só͘-í sī hō͘-kuì; 10 goe̍h kàu keh-tńg-nî 3 goe̍h sī tang-pak kùi-hong ê pōe-hong-bīn, só͘-í sī ōaⁿ-kùi (旱季), thêng-hiān “Hā hō͘ tang ōaⁿ” (夏雨冬旱) ê te̍k-teng. Hûn-lîm-koān choân-nî pêng-kin sip-tō͘ tāi-iok 73.8％, choân-nî sip-tō͘ lóng kài koân, chhiau-kòe 70％.

Chóng-kóng-chi̍t-kú, Hûn-lîm-koān sio̍k-î hù-jia̍t-tài hùi-hong khì-hāu.

## Hêng-chèng tan-ūi
Hûn-lîm-koān ū 1 ê chhī, 5 ê tìn, 14 ê hiong, lóng-chóng ū 20 ê hiong-tìn-chhī.

## Chèng-tī

## Kau-thong

### Thih-lō͘
Tâi-oân Thih-lō͘ ê Chhiòng-koàn-sòaⁿ lâm-pak-hiòng tùi Hûn-lîm-koān ê tang-pō͘ nǹg-kòe, ū Nā-lâi Chhia-chām, Sia̍h-liû Chhia-chām, Táu-la̍k Chhia-chām, Táu-lâm Chhia-chām kap Chio̍h-ku Chhia-chām, lóng-chóng 5 chām.

#### Ko-sok-thih-lō͘
Tâi-oân Ko-thih tùi koān-kéng tiong-pō͘ nǹg-kòe, tī Hō͘-bóe-tìn ê ko-thih te̍k-tēng-khu ū siat chi̍t ê Ko-thih Hûn-lîm Chām. 

### Kong-lō͘

## Bûn-hòa

### Bûn-hòa chu-sán

* Pak-káng Tiâu-thian-kiong
* Be̍h-liâu Kióng-hoān-kiong

### Chong-kàu sìn-ióng
*Tâi-oân Ki-tok Tiúⁿ-ló Kàu-hōe Ka-gī Tiong-hōe

## Chham-khó chu-liāu
Kng-sok

**Kng-sok** sī kng ê sok-tō͘, te̍k-pia̍t sī kng tī chin-khong lāi (vacuum) ê sok-tok. Kng-sok sī chin tiōng-iàu ê bu̍t-lí tiāⁿ-sò͘ (physical constant), koàn-sì chioh ēng Latin-gí *celeritas* (khoài-sok) ê thâu-bûn-jī **c** lâi piáu-sī. Choân-pō͘ ê tiān-chû hok-siā (electromagnetic radiation) pau-hâm khoàⁿ-ū-kng, tī chin-khong lóng sī ēng kng-sok leh cháu.

SI tn̂g-tō͘ ê tan-ūi bí tō sī tēng-gī chò kng 1 bió cháu ê kī-lî ê 1/299,792,458; iā-chiū-sī kóng kng-sok sī 299,792,458 m/s.

## Chham-khó
* Kng-nî
Davis Cup

**Davis Cup** sī 1 hāng kok-chè-sèng ê lâm-chú thoân-thé bāng-kiû pí-sài. IEF (International Tennis Federation) ta̍k nî chú-pān ê Davis Cup sī hiān-chú-sî siāng toā ê pí-sài; siāng chá sī 1900 nî Bí-kok kap Liân-ha̍p Ông-kok 2 kok leh pí, kàu kah 2007 nî, ū 131 ê kok-ka chham-ka. Bí-kok bat the̍h tio̍h 31 pái koan-kun, siāng kài chē; koh lâi sī Australia, 28 pái.

Thang kap Davis Cup sio pí-phēng ê lú-chú thoân-thé bāng-kiû pí-sài sī Fed Cup.

Davis Cup hun chò 1 ê sè-kài cho͘ (world group) kap 3 ê tē-khu (zone) leh pí, ta̍k ê tē-khu koh hun chò 4 cho͘ (group). Ùi tē-khu ê tē 4 cho͘ kàu kah sè-kài cho͘ lóng-chóng ū 5 kip, nā phah iâⁿ, keh-tńg-nî ē-tàng seng-kip, nā phah su, keh-tńg-nî ē kàng-kip. 

Tâi-oân 1972 nî khai-sí chham-ka Davis Cup. 2003 nî pâi tī A-chiu/Tāi-iûⁿ-chiu tē-khu (Asia/Oceania Zone) ê tē 2 cho͘ (Group II) pí-sái, Ông Ú-chò (王宇佐) tī siāng boé tē 5 ê tan-táⁿ phah iâⁿ, the̍h tio̍h seng-kip ê chu-keh. 2004-2007 nî, lóng pâi tī tē 1 cho͘ pí-sài.

## Goā-pō͘ liân-kiat
koaⁿ-hong bāng-chām
Kok-chè I-su Ī-hông Hu̍t-chú Chiàn-cheng Hoē

**Kok-chè I-su Ī-hông Hu̍t-chú Chiàn-cheng Hoē** (International Physicians for the Prevention of Nuclear War; **IPPNW**) sī pau-hâm sò͘ 10 ê kok-ka i-su cho͘-chit ê sè-kài cho͘-chit, bo̍k-tek sī beh iōng gián-kiù, kàu-io̍k, chhui-sak ê hong-sek tàu ī-hông hu̍t-chú chiàn-cheng hoat-seng jī-chhiáⁿ hùi-tû só͘-ū ê hu̍t-chú bú-khì. Chóng-pō͘ siat tī Bí-kok Massachusetts-chiu, Cambridge hit tah.

UNESCO tī 1984 nî pan Hô-pêng Kàu-io̍k Chióng hō͘ IPPNW. Keh-tńg-nî in ia̍h the̍h tio̍h Nobel Hô-pêng Chióng.

## Goā-pō͘ liân-kiat
* http://www.ippnw.org/

Lūi-pia̍t:Kok-chè cho͘-chit
Tâi-tang-koān

**Tâi-tang-koān** (Hàn-jī: 臺東縣) sī Tâi-oân tang-pō͘ ê 1-ê koān.

## Hêng-chèng tan-ūi

### Chhī
* Tâi-tang-chhī 

### Tìn
* Koan-san-tìn
* Sêng-kong-tìn

### Hiong
* Hái-toaⁿ-hiong
* Iân-pêng-hiong
* Kim-hong-hiong
* Lân-sū-hiong
* Le̍k-tó-hiong
* Lo̍k-iá-hiong
* Pi-lâm-hiong
* Tāi-bú-hiong
* Ta̍t-jîn-hiong
* Thài-mâ-lí-hiong
* Tî-siōng-hiong
* Tn̂g-pin-hiong
* Tong-hô-hiong

## Chèng-tī
Oē-seng Hok-lī-pō͘ Lo̍k-seng Liâu-ióng-īⁿ

**Lo̍k-seng Liâu-ióng-īⁿ** (hàn-jī: 樂生療養院) sī Tâi-oân tē 1 keng choan-tô͘ ūi Hansen ê pīⁿ siat-li̍p ê i-liâu tan-ūi, iū-koh hō chò **Lo̍k-seng-īⁿ** (樂生院).

Lo̍k-seng-īⁿ 1929 nî tī Tâi-pak-chiu kap Sin-tek-chiu kap-kài ê Pi-kak (chit-má ê Hoê-liông) siat-li̍p, goân-té hō chò **Tâi-oân Chóng-tok-hú Thái-pīⁿ Liâu-ióng Lo̍k-seng-īⁿ** (臺灣總督府癩病療養樂生院).

Ūi-tio̍h beh khí Chia̍t-ūn Sin-chng-soàⁿ, Lo̍k-seng-īⁿ 2003 nî khai-sí hông thiah-tû.

Lūi-pia̍t:Tâi-oân ê le̍k-sú
Kam-á-bi̍t

**Kam-á-bi̍t**/**Chhàu-khī-á** (ha̍k-miâ: *Solanum lycopersicum*) sī 1 chióng Kiô-á-kho kiô-á-sio̍k ê si̍t-bu̍t. I ê kóe-chí thang-hó chheⁿ-chia̍h ia̍h-sī chò chhài-se, ka-kang liáu-āu ē-sái chò kam-á-bi̍t-chiùⁿ kap kam-á-bi̍t-chiap. Kam-á-bi̍t ê goân-sán-tē sī Lâm Bí-chiu ê Andes Soaⁿ-lêng.

Kam-á-bi̍t tī Tâi-oân tē-khu hō͘-lâng kiò-chò **thô͘-má-toh**, chit-ê sû sī ùi **tomato**/**トマト** lâi-ê goā-lâi-gí.

## Tô͘

Image:Solanum lycopersicum - Fleurtomate.jpg|Kam-á-bi̍t-hoe
Image:Row_of_tomatoes_-_front_view.jpg|Kam-á-bi̍t-châng
Image:Heirloom tomatoes.jpg|kok-chióng ê kam-á-bi̍t